కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
ఎక్కడ నడుస్తున్నావ్..? ఖలీల్‌పై  కోప్పడిన ధోని
ధోనీ, దినేశ్ కార్తీక్‌కి వేగంగా డ్రింక్స్ అందించే ఉద్దేశంతో ఖలీల్ అహ్మద్ పిచ్‌పై పరుగెత్తుకుంటూ వచ్చాడు. దీంతో.. అతడ్ని వారించిన ధోనీ.. ఎక్కడ నడుస్తున్నావ్..? పిచ్ పక్క నుంచి రావొచ్చు కదా..? అంటూ కోప్పడ్డాడు.
Samayam Telugu | Updated:
Jan 16, 2019, 12:34PM IST
ఎక్కడ నడుస్తున్నావ్..? ఖలీల్‌పై  కోప్పడిన ధోని
మైదానంలో భారత మాజీ కెప్టెన్ మహేంద్రసింగ్ ధోనీ ఎంత కూల్‌గా ఉంటాడో..? అందరికీ తెలిసిందే. అయితే.. ఆస్ట్రేలియాతో అడిలైడ్ వేదికగా మంగళవారం ముగిసిన రెండో వన్డేలో ఓ క్షణంపాటు ధోనీ సహనం కోల్పోయాడు. డ్రింక్స్ అందించేందుకు మైదానంలోకి వచ్చిన 12వ ఆటగాడు, ఫాస్ట్ బౌలర్ ఖలీల్ అహ్మద్‌పై కోప్పడ్డాడు. తాజాగా వెలుగులోకి వచ్చిన ఈ వీడియో ఇప్పుడు సోషల్ మీడియాలో వైరల్‌గా మారింది.
రెండో వన్డేలో 299 పరుగుల లక్ష్య ఛేదనకు దిగిన భారత్ జట్టు.. విరాట్ కోహ్లీ (104: 112 బంతుల్లో 5x4, 2x6) శతకం.. మహేంద్రసింగ్ ధోని (55 నాటౌట్: 54 బంతుల్లో 2x6) అర్ధశతకం సాధించడంతో మరో 4 బంతులు మిగిలి ఉండగానే 299/4తో విజయాన్ని అందుకుంది. అయితే.. జట్టు విజయానికి 31 బంతుల్లో 45 పరుగులు అవసరమైన దశలో అంపైర్లు డ్రింక్స్ బ్రేక్ ఇవ్వగా.. 12వ ఆటగాడిగా ఉన్న ఖలీల్ అహ్మద్, 13వ ఆటగాడిగా ఉన్న స్పిన్నర్ చాహల్.. బ్యాటింగ్ చేస్తున్న ధోనీ, దినేశ్ కార్తీక్‌కి డ్రింక్స్ అందించేందుకు మైదానంలోకి వచ్చారు. అయితే.. ఇక్కడే ఖలీల్ అహ్మద్ పొరపాటు చేశాడు.
ధోనీ, దినేశ్ కార్తీక్‌కి వేగంగా డ్రింక్స్ అందించే ఉద్దేశంతో ఖలీల్ అహ్మద్ పిచ్‌పై పరుగెత్తుకుంటూ వచ్చాడు. దీంతో.. అతడ్ని వారించిన ధోనీ.. ఎక్కడ నడుస్తున్నావ్..? పిచ్ పక్క నుంచి రావొచ్చు కదా..? అంటూ కోప్పడ్డాడు.
Khaleel deserved this bashing from Dhoni. Absolutely lethargic display by Khaleel Ahmed on field. What an innings b… https://t.co/9dLIC5eUHR
&mdash; Ankit Bera (@Ankit_Bera) 1547551065000
వాస్తవానికి బ్యాటింగ్ చేస్తున్న ఆటగాడు కూడా పరుగు తీసే సమయంలో పిచ్‌పై పరుగెత్తడానికి వీల్లేదు. ఒకవేళ బ్యాట్స్‌మెన్ అలా పరుగెత్తితే..? తొలుత ఫీల్డ్ అంపైర్ హెచ్చరిస్తాడు. మళ్లీ అదే తప్పిదానికి పాల్పడితే..? ఐదు పరుగులు అదనంగా ప్రత్యర్థి జట్టుకి కేటాయిస్తారు.
పిచ్‌‌పై ఆటగాడు పరుగెత్తితే.. పాద ముద్రలతో.. ఆ పిచ్ క్రమంగా స్పిన్నర్లకి అనుకూలిస్తుంది. సాధారణంగా.. టెస్టుల్లో టెయిలెండర్లు ఫీల్డ్ అంపైర్ల కళ్లుగప్పి అలా పిచ్‌పై పరుగెత్తి పిచ్‌ని తమకి అనుకూలంగా మార్చుకునేందుకు సాహసిస్తుంటారు..!
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.